A4-0313/97

Ψήφισμα σχετικά με το Πράσινο Βιβλίο της Επιτροπής: «Σύμπραξη για μια νέα οργάνωση της εργασίας» (CΟΜ(97)0128 - C4-0187/97)

Το Ευρωπαϊκό Κοινοβούλιο,

- έχοντας υπόψη το Πράσινο Βιβλίο της Επιτροπής (CΟΜ(97)0128 - C4-0187/97),

- έχοντας υπόψη το Λευκό Βιβλίο της Επιτροπής με τίτλο «Ανάπτυξη, ανταγωνιστικότητα και απασχόληση - οιπροκλήσεις για τον 21ο αιώνα» (COM(93)0700 - C4-0509/93),

- έχοντας υπόψη την ανακοίνωση της Επιτροπής: «Το μέλλον της κοινωνικής προστασίας: πλαίσιο συζήτησης σε ευρωπαϊκό επίπεδο» (COM(95)0466 - C4- 0524/95) και την έκθεση της Επιτροπής για την κοινωνική προστασία στην Ευρώπη το 1995 (COM(95)0457 - C4-0518/95),

- έχοντας υπόψη το Λευκό Βιβλίο της Επιτροπής για την εκπαίδευση και την κατάρτιση: «Διδασκαλία και εκμάθηση - προς την κοινωνία της γνώσης» (COM(95)0590 - C4-0597/95)

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τη δημογραφική κατάσταση στην Ευρωπαϊκή Ένωση το 1995 (COM(96)0060 - C4-0143/96),

- έχοντας υπόψη το Πράσινο Βιβλίο της Επιτροπής: «Ζωή και εργασία στην κοινωνία των πληροφοριών: πρώτα ο άνθρωπος» (COM(96)0389 - C4-0522/96),

- έχοντας υπόψη την ανακοίνωση της Επιτροπής για την ισότητα των ευκαιριών για άτομα με ειδικές ανάγκες (COM(96)0406 - C4-0582/96),

- έχοντας υπόψη το ψήφισμά του της 13ης Ιουλίου 1995 σχετικά με μία συνεκτική στρατηγική απασχόλησης για την Ευρωπαϊκή Ένωση ((ΕΕ C 249 της 25.9.1995, σελ. 143)),

- έχοντας υπόψη το ψήφισμά του της 18ης Σεπτεμβρίου 1996 σχετικά με τη μείωση και αναμόρφωση του χρόνου εργασίας ((ΕΕ C 320 της 28.10.1996, σελ. 97)),

- έχοντας υπόψη το ψήφισμά του της 28ης Νοεμβρίου 1996 σχετικά με την έκθεση της Επιτροπής «Απασχόληση στην Ευρώπη- 1996", και την ανακοίνωση της Επιτροπής «Δράση για την απασχόληση στην Ευρώπη: Ένα σύμφωνο εμπιστοσύνης» ((ΕΕ C 380 της 16.12.1996, σελ. 84)),

- έχοντας υπόψη το ψήφισμά του της 19ης Φεβρουαρίου 1997 σχετικά με την ανακοίνωση της Επιτροπής: «Το μέλλον της κοινωνικής προστασίας: πλαίσιο συζήτησης σε ευρωπαϊκό επίπεδο» και σχετικά με την έκθεση της Επιτροπής για την κοινωνική προστασία στην Ευρώπη το 1995 ((ΕΕ C 85 της 17.3.1997, σελ. 63)),

- έχοντας υπόψη το ψήφισμά του της 11ης Μαρτίου 1997 σχετικά με το Πράσινο Βιβλίο της Επιτροπής: «Ζωή και εργασία στην κοινωνία των πληροφοριών: πρώτα ο άνθρωπος» ((ΕΕ C 115 της 14.4.1997, σελ. 36)),

- έχοντας υπόψη το ψήφισμά του της 12ης Μαρτίου 1997 σχετικά με το Λευκό Βιβλίο της Επιτροπής για την εκπαίδευση και την κατάρτιση «Διδασκαλία και εκμάθηση - προς την κοινωνία της γνώσης» ((ΕΕ C 115 της 14.4.1997, σελ. 85)),

- έχοντας υπόψη το ψήφιμά του της 14ης Μαρτίου 1997 σχετικά με την έκθεση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τη δημογραφική κατάσταση στην Ευρωπαϊκή Ένωση το 1995 ((ΕΕ C 115 της 14.4.1997, σελ. 238)),

- έχοντας υπόψη το ψήφισμά του της 11ης Απριλίου 1997 σχετικά με την ανακοίνωση της Επιτροπής για την ισότητα ευκαιριών για άτομα με ειδικές ανάγκες ((ΕΕ C 132 της 28.4.1997, σελ. 313)),

- έχοντας υπόψη το ψήφισμα της 19ης Νοεμβρίου 1997 σχετικά με την πρόταση της Επιτροπής όσον αφορά οδηγία του Συμβουλίου για την συμφωνία-πλαίσιο για την μερική εργασία, που συνήψαν η UNICEF, η CEP και η ΟΚΕ ((ΣΠ της ημερομηνίας αυτής, Μέρος ΙΙ, σημείο 6))[semigr ]

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων καθώς και τη γνωμοδότηση της Επιτροπής για το Δικαιώματα της Γυναίκας (A4-0313/97),

A. χαιρετίζοντας το Πράσινο Βιβλίο «Σύμπραξη για μια νέα οργάνωση της εργασίας» το οποίο αποτελεί σημαντική συμβολή στις ευρωπαϊκές δράσεις για την ενίσχυση της ανταγωνιστικότητας και της απασχόλησης,

Β. λαμβάνοντας υπόψη ότι όχι μόνο η ανταγωνιστικότητα αλλά και το ευρωπαϊκό κοινωνικό μοντέλο είναι μία σε σημαντικό βαθμό συνέπεια των διαβουλεύσεων μεταξύ των κοινωνικών εταίρων, μεταξύ άλλων, και όσον αφορά το θέμα της οργάνωσης της εργασίας,

Γ. διαπιστώνοντας ότι η μεταρρύθμιση της ευρωπαϊκής οργάνωσης εργασίας ωθείται από τις εξελίξεις της αγοράς, της κοινωνίας ενόψει των δημογραφικών εξελίξεων και των ανθρώπινων πόρων, που επηρεάζουν και επηρεάζονται από τις νέες τεχνολογίες παραγωγής, την ανάπτυξη νέων προϊόντων και μορφών υπηρεσιών, τις τάσεις παγκοσμιοποίησης και την υλοποίηση της εσωτερικής αγοράς,

Δ. διαπιστώνοντας με ανησυχία ότι ο ρυθμός μεταρρύθμισης της οργάνωσης εργασίας στην Ευρώπη είναι αργός και σημειώνει σημαντική καθυστέρηση σε σχέση με την Ιαπωνία και τις ΗΠΑ,

Ε. διαπιστώνοντας ότι οι εμπειρίες δείχνουν πως για μια επιτυχή μεταρρύθμιση της οργάνωσης εργασίας χρειάζεται μακροπρόθεσμη δέσμευση και καλλιέργεια ενός αισθήματος εμπιστοσύνης, στα πλαίσια των οποίων θα δίνεται έμφαση στις απαιτήσεις επί της διοίκησης των επιχειρήσεων για την εξισορρόπηση των βραχυπρόθεσμων και των μακροπρόθεσμων συμφερόντων,

ΣΤ. διαπιστώνοντας ότι για μια νέα οργάνωση της εργασίας απαιτείται μια ολοκληρωμένη στρατηγική όπου ο συντονισμός των προσπαθειών, οι ανθρώπινοι πόροι, η αγορά και η τεχνολογία θα θεωρούνται μέρη του συνόλου της μεταρρύθμισης,

Ζ. υπογραμμίζοντας ότι η νέα οργάνωση της εργασίας πρέπει να πραγματοποιηθεί λαμβάνοντας, κυρίως, υπόψη τόσο την πολιτιστική και ψυχολογική διάσταση της μεταρρύθμισης όσο και την υφιστάμενη οργανωτική δομή,

Η. λαμβάνοντας υπόψη ότι η προσέγγιση με βάση τις «καλύτερες πρακτικές» προσφέρει πλεονεκτήματα όχι μόνο για την οργάνωση της αγοράς εργασίας αλλά έχει συνέπειες για την οργάνωση της εργασίας,

Θ. λαμβάνοντας υπόψη ότι σημείο εκκίνησης για την ευθύνη της νέας οργάνωσης εργασίας πρέπει να είναι κατά κύριο λόγο η σύμπραξη σε συμφωνημένη βάση μεταξύ των εργοδοτών, των εργαζομένων και των εκπροσώπων τους, και υπενθυμίζοντας στο πλαίσιο αυτό την επανειλημμένη παράκλησή του προς το Συμβούλιο και την Επιτροπή να φροντίσουν για την κατάλληλη εκπροσώπηση των ΜΜΕ στον ευρωπαϊκό κοινωνικό διάλογο[semigr ]

Ι. λαμβάνοντας υπόψη ότι μια σύμπραξη που καλύπτει επίσης τις δημόσιες επιχειρήσεις πρέπει να διασφαλίζει την απαιτούμενη ισορροπία μεταξύ της ευελιξίας και της κοινωνικής ασφάλειας κατά τη μεταρρύθμιση της οργάνωσης εργασίας,

ΙΑ. εκτιμά ότι η νέα οργάνωση της εργασίας δεν είναι δυνατόν να έχει ως μοναδικό στόχο την αύξηση της παραγωγικότητας και τις απαιτήσεις για μεγαλύτερη ευλυγισία από την πλευρά των εργοδοτών, αλλά θα πρέπει να λαμβάνει ως πρώτιστη μέριμνα την εξασφάλιση των δικαιωμάτων των εργαζομένων και την αύξηση ή διατήρηση του επιπέδου απασχόλησης, για αυτό και πρέπει οπωσδήποτε να είναι αποτέλεσμα διαπραγματεύσεως μεταξύ των δύο μερών,

ΙΒ. εκτιμώντας ότι μια σύμπραξη που καλύπτει επίσης τις δημόσιες επιχειρήσεις προϋποθέτει την αναζήτηση λύσεων για την προσαρμογή των φορολογικών συστημάτων, των συστημάτων κοινωνικής ασφάλισης, του εργατικού δικαίου, της πολιτικής για την αγορά εργασίας, των δημόσιων κοινωνικών υποδομών, του εκπαιδευτικού συστήματος, των κοινοτικών προγραμμάτων και των κοινοτικών διαρθρωτικών πρωτοβουλιών, καθώς και την ανάληψη δράσεων για τη βελτίωση και τη διάδοση των γνώσεων με στόχο την ενίσχυση της μεταρρύθμισης της οργάνωσης εργασίας,

ΙΓ. λαμβάνοντας υπόψη τη σημασία του χρόνου εργασίας για την οργάνωση της εργασίας, ακόμα και για εκείνους τους τομείς και δραστηριότητες που μέχρι του παρόντος έχουν αποκλεισθεί από την οδηγία σχετικά με το χρόνο εργασίας, και για τους οποίους θα πρέπει να υπάρξει νομοθετική ρύθμιση και σε ευρωπαϊκό επίπεδο,

1. καλεί την Επιτροπή στο πλαίσιο των συνεχιζόμενων δράσεων:

α. να υποβάλει προτάσεις όσον αφορά τον εκσυγχρονισμό της οργάνωσης της εργασίας, είτε σε ξεχωριστή Λευκή Βίβλο είτε σε προσεχές πρόγραμμα κοινωνικής δράσης[semigr ]

β. να δημιουργήσει τις προϋποθέσεις της σύμπραξης για μια νέα οργάνωση της εργασίας μεταξύ των ευρωπαίων εταίρων στην αγορά εργασίας καθώς και τις προϋποθέσεις για μια σύμπραξη σε επίπεδο κλάδου ή τομέα[semigr ]

γ. να εξετάσει τις προοπτικές ενίσχυσης της συνεργασίας μεταξύ των υφιστάμενων οργάνων των κρατών μελών που είναι αρμόδια για την προώθηση της οργάνωσης εργασίας, στο πλαίσιο της οποίας το ανεπίσημο δίκτυο «Acteur Group» και το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας θα θεωρούνται φυσικές συνιστώσες, μέρος της διαδικασίας ανάπτυξης των γνώσεων στον τομέα της νέας οργάνωσης εργασίας καθώς και μέρος μιας βελτιωμένης ανταλλαγής εμπειριών μεταξύ των κρατών μελών[semigr ]

δ. να υποβάλει εκ νέου στο Ευρωπαϊκό Κοινοβούλιο συλλογή των απόψεων που εκφράστηκαν κατά τις συζητήσεις για το Πράσινο Βιβλίο καθώς και πληροφορίες σχετικά με τη μορφή που θα πρέπει να λάβουν, κατά την άποψη της Επιτροπής, οι εργασίες για τη μεταρρύθμιση της ευρωπαϊκής οργάνωσης της εργασίας[semigr ]

2. καλεί τα κράτη μέλη και την Επιτροπή, στις εκθέσεις σχετικά με την εφαρμογή των διατάξεων της οδηγίας για το χρόνο εργασίας, όπως προβλέπεται στο άρθρο 18, παρ. 5 της οδηγίας 93/104/ΕΚ ((EE L 307 της 13.12.1997, σελ. 18)), να λάβουν υπόψη τον εκσυγχρονισμό της οργάνωσης της εργασίας από την σκοπιά του χρόνου εργασίας[semigr ]

3. ζητεί από την Κοινότητα και τα κράτη μέλη να καταβάλουν μεγαλύτερες προσπάθειες ούτως ώστε να ενισχυθεί μια σημαντικά ευρύτερη έννοια της διά βίου εκμάθησης, στην οποία θα λαμβάνονται υπόψη οι προσαρμογές των φορολογικών συστημάτων, της κοινωνικής ασφάλειας, της πολιτικής για την αγορά εργασίας και της νομοθεσίας (συμπεριλαμβανομένου του ζητήματος σχετικά με το δικαίωμα άδειας για σπουδές) και όπου οι προαρμογές αυτές θα είναι ανάλογες με τις απαιτούμενες προτεραιότητες για τις ομάδες που δεν καλύπτονται επαρκώς από την περαιτέρω κατάρτιση[semigr ]

4. ζητεί από την Επιτροπή να εξετάσει τις προοπτικές ανάπτυξης κοινωνικού διαλόγου που θα συμβάλει στην επίτευξη συμφωνιών σχετικά με τη διά βίου εκμάθηση[semigr ]

5. εκτιμά ότι η μεταρρύθμιση των διαρθρωτικών ταμείων θα συμβάλει στην ενίσχυση νέων τομέων ανάπτυξης αντί της διατήρησης παλαιών διαρθρώσεων και ζητεί συνεπώς από την Επιτροπή να λάβει υπόψη, στο πλαίσιο της παρούσας αναθεώρησης των διαρθρωτικών ταμείων, την ανάγκη ενίσχυσης της διά βίου εκμάθησης και μεταρρύθμισης της οργάνωσης εργασίας[semigr ]

6. ζητεί από την Επιτροπή και τα κράτη μέλη να προβούν σε αναθεώρηση ούτως ώστε η βοήθεια του Στόχου 4, τα προγράμματα Adapt και Leonardo da Vinci καθώς και το 5ο πρόγραμμα πλαίσιο για την έρευνα και την τεχνολογική ανάπτυξη και άλλες συναφείς κοινοτικές πρωτοβουλίες να διαμορφωθούν κατά τρόπο που να προωθούν περισσότερο την ανάπτυξη της οργάνωσης εργασίας και της διαδικασίας διά βίου εκμάθησης[semigr ]

7. εκτιμά ότι τα κράτη μέλη πρέπει να εξετάσουν σοβαρότερα τις προοπτικές ανάπτυξης της οργάνωσης εργασίας των ΜΜΕ, μέσω της δημιουργίας τοπικών και περιφερειακών δικτύων για την παροχή συμβουλών και τη διάδοση γνώσεων και τεχνολογίας στο πλαίσιο της σύμπραξης μεταξύ της αγοράς εργασίας, των δημοσίων αρχών και των ερευνητικών ιδρυμάτων[semigr ]

8. καλεί την Επιτροπή να εντείνει τις προσπάθειές της για την προώθηση ενεργούς πολιτικής για την αγορά εργασίας στα κράτη μέλη, δίνοντας στους εργαζομένους τη δυνατότητα περαιτέρω κατάρτισης και δίνοντας συγχρόνως στους άνεργους την ευκαιρία εισόδου στην αγορά εργασίας μέσω ενός συστήματος περιτροπής, πράγμα που πρέπει να αξιολογηθεί θετικά[semigr ]

9. εκτιμά ότι θα πρέπει να τροποποιηθεί το φορολογικό σύστημα κατά τρόπο ώστε να μειωθούν οι φόροι εισοδήματος και να αυξηθούν λ.χ. οι φόροι επί των κεφαλαίων και των επιχειρήσεων που βλάπτουν το περιβάλλον[semigr ]

10. εκτιμά ότι η διαφοροποίηση της φορολογίας πρέπει να θεωρείται ένα μέσο για την ενίσχυση της κατάρτισης σε επίπεδο επιχειρήσεων, όπου θα μπορούν να προβλέπονται μειώσεις των φόρων εισοδήματος και των τελών για τους υπό κατάρτιση εργαζόμενους καθώς και φορολογικές ελαφρύνσεις για τις πιστώσεις που διοχετεύονται στην ατομική ή ομαδική κατάρτιση[semigr ]

11. θεωρεί απαραίτητη τη συμμετοχή των εργαζομένων στη λήψη των αποφάσεων που αφορούν τη μετατροπή της οργάνωσης εργασίας[semigr ] κατά συνέπεια ζητεί από την Επιτροπή να εξετάσει εάν θα υποβάλει προτάσεις για τις ελάχιστες υποχρεωτικές ρυθμίσεις που θα αφορούν το δικαίωμα των εργαζομένων σε ενημέρωση διαβούλευση και συμμετοχή σε όλα τα επίπεδα[semigr ]

12. θεωρεί ότι έχει μεγάλη σημασία η μεταρρύθμιση του χρόνου εργασίας στο πλαίσιο της νέας οργάνωσης εργασίας, μια τέτοια μεταρρύθμιση πρέπει ωστόσο να αποτελεί κυρίως συλλογικό ζήτημα μεταξύ των εταίρων στην αγορά εργασίας ενώ εκτιμά ότι οι θεμελιώδεις κανόνες για το χρόνο εργασίας πρέπει να αποφασιστούν σε εθνικό ή ευρωπαϊκό επίπεδο[semigr ]

13. θεωρεί ότι οι μεταρρυθμίσεις του χρόνου εργασίας πρέπει να συνοδευθούν από την δημιουργία ενός συνόλου συστήματος κοινωνικών υποδομών υποστήριξης (κατάρτιση, δομές υποδοχής για τα παιδιά, μεταφορές)[semigr ]

14. διαπιστώνει ότι η οργάνωση της οικογένειας εξαρτάται συχνά και διαταράσσεται ενίοτε από την οργάνωση της εργασίας[semigr ] καλεί για το λόγο αυτό όλα τα ενδιαφερόμενα μέρη να λαμβάνουν υπόψη, κατά την προετοιμασία και δημιουργία σύμπραξης για νέα οργάνωση της εργασίας, τις οικογενειακές υποχρεώσεις, τόσο των ανδρών όσο και των γυναικών, καθώς και τη φροντίδα για ασθενείς ή ηλικιωμένους[semigr ]

15. υπενθυμίζει στην Επιτροπή τα αιτήματα που εξέφρασε το Κοινοβούλιο με το προαναφερθέν ψήφισμά του για τη μείωση και αναδιάρθρωση του χρόνου εργασίας της 18ης Σεπτεμβρίου 1996 σχετικά με την ανάγκη περαιτέρω μελέτης της μείωσης του χρόνου εργασίας[semigr ]

16. εκτιμά ότι οποιαδήποτε συζήτηση για μια νέα οργάνωση της εργασίας πρέπει να συνοδεύεται από την επανεκτίμηση του ρόλου των γυναικών και των ανδρών τόσο στην αγορά εργασίας όσο και στο σύνολο της κοινωνίας, προκειμένου να καταπολεμηθεί ο διαχωρισμός των φύλων στην αγορά εργασίας και η άνιση κατανομή των ευθυνών στον οικιακό τομέα[semigr ]

17. διαπιστώνει ότι στο πλαίσιο του κοινωνικού διαλόγου επετεύχθη συμφωνία για τη μερική απασχόληση, και υπενθυμίζει το προαναφερθέν ψήφισμά του της 15ης Νοεμβρίου 1997στο επισημαίνει ότι η συμφωνία αυτή δεν καλύπτει άλλες μορφές άτυπης εργασίας, όπως .χ. η τηλεργασία[semigr ] καλεί συνεπώς την Επιτροπή να υποβάλει προτάσεις σχετικά με το πώς μπορεί να διασφαλιστεί η κοινωνική ασφάλιση και η κοινωνική προστασία των εργαζομένων σε άλλες μορφές άτυπης εργασίας[semigr ]

18. τονίζει ότι πρέπει να δοθεί έμφαση σε πτυχές ισότητας των ευκαιριών στο πλαίσιο της νέας οργάνωσης εργασίας και εκτιμά ότι η προοπτική της ισότητας ευκαιριών αξίζει μεγαλύτερη προσοχή όταν πραγματοποιούνται αλλαγές στην οργάνωση εργασίας ή εκπονούνται μελέτες για τη μεταρρύθμιση της οργάνωσης εργασίας[semigr ]

19. καλεί συνεπώς την Επιτροπή να λάβει υπόψη, σε μια ευρύτερη προσέγγιση, την κατάσταση των μεταναστών και των εθνικών μειονοτήτων στην ευρωπαϊκή αγορά εργασίας και ζητεί από όλους τους εταίρους που συμμετέχουν στη μεταρρύθμιση της οργάνωσης εργασίας να διασφαλίσουν ότι η αύξηση της ευελιξίας σε επίπεδο απασχόλησης δεν θα οδηγήσει σε διακρίσεις έναντι οιασδήποτε ομάδας του πληθυσμού[semigr ]

20. καλεί την Επιτροπή να εξετάσει τους τρόπους ανάπτυξης της συμμετοχής των εργαζομένων στα κέρδη και τα αποτελέσματα των επιχειρήσεων στο πλαίσιο της νέας οργάνωσης της εργασίας[semigr ]

21. διαπιστώνει ότι σε νέες οργανώσεις εργασίας και επιχειρήσεις που αρχίζουν τώρα τη λειτουργία τους χρησιμοποιείται ολοένα και περισσότερο δυναμικό free lance[semigr ] ζητεί αυτό το φαινόμενο να ληφθεί υπόψη κατά την ανάπτυξη νέων μορφών κοινωνικής ασφάλισης[semigr ]

22. υπογραμμίζει το στόχο που έθεσε η Επιτροπή στην προαναφερθείσα ανακοίνωσή της σχετικά με την «ισότητα ευκαιριών για άτομα με ειδικές ανάγκες» ως προς την ανάπτυξη ενιαίας στρατηγικής για την απασχόληση των ατόμων με ειδικές ανάγκες και την ενίσχυση των μέτρων για την ενσωμάτωση των ατόμων με ειδικές ανάγκες και συνεπώς αναμένει από την Επιτροπή να σεβαστεί το στόχο αυτόν και να δώσει ιδιαίτερη προσοχή στη συμβολή των ατόμων με ειδικές ανάγκες στις περαιτέρω εργασίες της Επιτροπής όσον αφορά τη μεταρρύθμιση της οργάνωσης εργασίας[semigr ]

23. ζητεί από τα κράτη μέλη να εξετάσουν τα πλεονεκτήματα εάν επιτραπεί στους εργοδότες να αναλάβουν σε μεγαλύτερο βαθμό τις δαπάνες που προκύπτουν από την ύπαρξη ανεπαρκειών στο εργασιακό περιβάλλον, προκειμένου να καταστούν σαφή τα πλεονεκτήματα ενός καλύτερου εργασιακού περιβάλλοντος, μεταξύ άλλων με τη μορφή λιγότερων απουσιών, καλύτερης ποιότητας εργασίας και λιγότερων κινδύνων εγκατάλειψης των επιχειρήσεων από τους εργοδότες[semigr ]

24. υπογραμμίζει ιδίως τον κίνδυνο δημιουργίας κοινωνίας δύο τρίτων, αποτελούμενης αφενός από ανειδίκευτο, απροστάτευτο εργατικό δυναμικό κυρίως γυναικών σε άτυπες μορφές εργασίας όπως η τηλεεργασία και η κατ' οίκον εργασία, και αφετέρου από μια μειονότητα που διαθέτει υψηλή τεχνογνωσία και επωφελείται από τη συνεχή κατάρτιση σε νέες τεχνολογίες[semigr ]

25. υπενθυμίζει ότι τα διαρθρωτικά ταμεία που προορίζονται να διευκολύνουν την αναδιοργάνωση της εργασίας πρέπει, σύμφωνα με τους κανονισμούς μεταρρύθμισης των διαρθρωτικών ταμείων του 1993, να εφαρμόζουν την αρχή της ισότητας ευκαιριών μεταξύ ανδρών και γυναικών και ότι οι κατευθυντήριες γραμμές για την κοινοτική πρωτοβουλία ADAPT ορίζουν ότι πρέπει να δοθεί έμφαση σε δράσεις που στοχεύουν στην προώθηση της ισότητας ευκαιριών για τις γυναίκες.

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή καθώς και τους κοινωνικούς εταίρους σε ευρωπαϊκό επίπεδο.